Kriza dhe përpjekjet për pavarësi në Katalonia
Zgjedhjet lokale të 25 nëntorit në Spanjë pritet të forcojnë forcat pro-pavarësisë në Katalonia dhe mund të çojnë në referendum për këtë çështje
Kriza më e rëndë ekonomike që prej një brezi në Spanjë ka ringjallur interesin tek pavarësia mes banorëve të zonës së pasur verilindore të Katalonias. Zgjedhjet lokale të 25 nëntorit pritet të përforcojnë pozicionin pro-pavarësi të partisë në pushtet dhe mund të çojnë në një referendum për këtë çështje. Korrespondenti i Zërit të Amerikës Al Pessin njofton nga kryeqyteti rajonal, Barcelona: Buzë brigjeve të Mesdheut, Barcelona është një qytet i bukur dhe i begatë. Por anketat tregojnë se banorët e saj janë gjithnjë e më të pakënaqur që taksat që ata të paguajnë të shërbejnë për të mbështetur pjesë më të varfra të Spanjës dhe mjaft të pyesësh disa njerëz në rrugë dhe këto përfundime vërtetohen. Kjo ndjesi është e dukshme edhe në shumë ballkone të Barcelonës. Flamuri rajonal është i kuq me vija të verdha, por po të shtosh një trekëndësh dhe një yll bëhet një parullë për pavarësinë. Gjithnjë e më shumë flamurë të tillë po shfaqen në gjithë qytetin, disa herë pranë atij rajonal. Megjithatë ka shqetësime se shkëputja nga Spanja do të shkaktonte një konflikt të gjatë dhe të hidhur dhe Spanja do të bllokonte dëshirën e Katalonias për të hyrë në Bashkimin Evropian. Kjo lëvizje vjen në një kohë kur rajone të tjera të Evropës po kërkojnë gjithashtu pavarësinë. Krenaria rajonale dhe kultura janë një faktor i rëndësishëm i lëvizjeve të pavarësisë. Por profesori i ekonomisë Juan Carlos Conesa në Universitetin Autonom të Barcelonës thotë se ana praktike duhet të luajë një rol më të madh në debat. Por pranë zyrës së tij, disa nga studentët e tij nuk janë të një mendjeje. Profesor Conesa u thotë atyre se askush nuk e di se cilat do të ishin pasojat e një lëvizjeje serioze ndaj pavarësisë katalanase. Ai beson se e vetmja gjë e sigurt është pasiguria ndoshta dëmtuese që do të shkaktonte një lëvizje e tillë.